钦定古今图书集成/理学汇编/学行典/第077卷 > 礼记 > 《曲礼下》
## 钦定古今图书集成/理学汇编/学行典/第077卷 > 礼记 > 《曲礼下》

居丧不言乐，祭事不言凶，公庭不言“妇女。”

〈陈注〉丧，凶事也，不言乐；祭，吉事也，不言“凶。”公私之事，不可相干，私事不可言于公庭，故公庭不言“妇女。”

又

在官言官，在府言府。在库言库，在朝言朝。

〈陈注〉随其所在而谋议之。

朝，言不及犬马。

〈陈注〉“《犬马》微贱”，不当言之于朝。

又

“在朝言礼”，问礼，对以“礼。”

〈陈注〉朝廷之上，凡所当言者皆礼也。一问一对，必稽于礼。孔子在宗庙朝廷便便言：“唯谨尔”，尽此道也。